**Ministru kabineta rīkojuma „Par finansējuma Latvijas prezidentūras Eiropas Savienības Padomē nodrošināšanai izlietojumu” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2012.gada 17.janvāra noteikumu Nr.65 „Latvijas prezidentūras Eiropas Savienības Padomē sekretariāta nolikums” 5.4.apakšpunkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas prezidentūras Eiropas Savienības Padomē (turpmāk – prezidentūra) norises nodrošināšanai finansējums tam paredzētajā apmērā no 74.resora „Gadskārtējā valsts budžeta izpildes procesā pārdalāmais finansējums” tika pārdalīts un iekļauts ministriju vai citu centrālo iestāžu (turpmāk – iestādes) 2015.gada budžetā programmā 96.00.00 „Latvijas prezidentūras Eiropas Savienības Padomē nodrošināšana 2015.gadā”, saskaņā ar Ministru kabineta rīkojumiem (aprēķinot ietekmi sekojošajiem gadiem līdz 2015.gadam (ieskaitot)), saskaņā ar Ministru kabineta 2012.gada 12.jūlija rīkojumu Nr.334 „Par papildu finansējumu, lai sagatavotu un nodrošinātu Latvijas prezidentūru Eiropas Savienības Padomē 2015.gadā”; Ministru kabineta 2012.gada 29.augsuta rīkojumu Nr.413 „Par papildu nepieciešamo finansējumu Latvijas prezidentūras Eiropas Savienības Padomē 2015.gadā sagatavošanai un nodrošināšanai”, Ministru kabineta 2013.gada 28.augusta rīkojumu Nr.402 „Par Latvijas prezidentūrai Eiropas Savienības Padomē 2015.gadā nepieciešamo amata vietu finansējuma ietekmi uz ministriju un Ministru kabineta bāzes izdevumiem 2015.gadā”, Ministru kabineta 2014.gada 15.jūlija rīkojumu Nr.357 „Par nepieciešamo finansējumu Latvijas prezidentūras Eiropas Savienības Padomē 2015.gadā sagatavošanai un nodrošināšanai 2014.gadam”, Ministru kabineta 2014.gada 17.septembra rīkojumu Nr.513 „Par nepieciešamo finansējumu 2015.gadam, lai nodrošinātu Latvijas prezidentūru Eiropas Savienības Padomē” un 2014.gada 14.novembra rīkojumu Nr.653 „Par nepieciešamo finansējumu 2015.gadam Latvijas prezidentūras nodrošināšanai Eiropas Savienības Padomē”, norādot detalizētus finansējuma mērķus. Prezidentūras nodrošināšanai paredzētais budžeta finansējums tika veidots saskaņā ar Ministru kabineta 2014.gada 23.maija sēdē apstiprinātā Valsts kancelejas un Ārlietu ministrijas precizētā informatīvā ziņojuma „Latvijas prezidentūras Eiropas Savienības padomē budžeta veidošanas principi un vadlīnijas” metodoloģiju, Ministru kabineta 2013.gada 13.augusta noteikumiem Nr.589 „Noteikumi par papildu atlīdzības noteikšanu amatpersonām (darbiniekiem), kuras ir iesaistītas Latvijas prezidentūras Eiropas Savienības Padomē 2015.gadā sagatavošanā un norisē”, iestāžu aprēķiniem par prezidentūrā paredzētajiem uzdevumiem un Ministru kabineta 2014.gadā 12.augustā sēdē apstiprināto provizorisko Latvijas prezidentūras Eiropas Savienības Padomē laikā Latvijā notiekošo pasākumu kalendāru. Ministru kabineta 2014.gada 23.decembra sēdē tika apstiprināts prezidentūras laikā Latvijā notiekošo pasākumu precizētais kalendārs, papildinot kalendāru ar diskutējamo prezidentūras pasākumu sarakstu un nosakot, ka par šo pasākumu saturu un organizēšanu atbild konkrētās ministrijas, kā arī tās piedalās pasākumu nodrošināšanā ar ministrijām prezidentūras nodrošināšanai piešķirtajiem budžeta līdzekļiem.Ņemot vērā augstāk minēto, 2015.gada marta – jūnija mēnesī – prezidentūras pasākumu intensīvajā norises periodā – būtu lietderīgi iestāžu vadītājiem atļaut, izvērtējot pamatojumu, novirzīt līdzekļus izdevumu pozīcijās “Atlīdzība”, “Preces un pakalpojumi” un “Pamatkapitāla izveide” arī citu izdevumu segšanai prezidentūras kalendārā apstiprināto pasākumu nodrošināšanai, ja ir izveidojusies finanšu līdzekļu ekonomija un tiek ievērots likumā „Par valsts budžetu 2015.gadam apstiprinātais finansējuma apjoms budžeta programmā 96.00.00 „Latvijas prezidentūras Eiropas Savienības Padomē nodrošināšana 2015.gadā”, minētā likuma 33.panta nosacījumi, kā arī iestādes iepirkumu rezultātā noslēgtie līgumi preču un pakalpojumu iegādei. |
| 3. | Projekta izstrādē iesaistītās institūcijas | Ārlietu ministrija (Latvijas prezidentūras Eiropas Savienības Padomē sekretariāts) un Finanšu ministrija. |
|  4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrijas un citas centrālās valsts iestādes. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Ārlietu ministrs E.Rinkēvičs

Vīzas:

valsts sekretārs A.Pildegovičs

valsts sekretāra vietniece Eiropas lietās I.Skujiņa

06.03.2015. 14:44

551

Dz.Liepiņa

67011759, dzidra.liepina@es2015.lv